**KVIEČIAME TEIKTI SOCIALINĖS REABILITACIJOS PASLAUGŲ NEĮGALIESIEMS BENDRUOMENĖJE PROJEKTŲ PARAIŠKAS 2019 METAMS**

Vadovaudamasi Socialinės reabilitacijos paslaugų neįgaliesiems bendruomenėje projektų atrankos konkurso organizavimo nuostatais, patvirtintais Lietuvos Respublikos socialinės apsaugos ir darbo ministro 2018  m. spalio 4 d. įsakymu Nr. A1-545, Rokiškio rajono savivaldybės administracija kviečia teikti paraiškas Socialinės reabilitacijos paslaugų neįgaliesiems bendruomenėje projektų konkursui 2019 metams.

Paraiškas dėl dalyvavimo konkurse gali teikti įregistruotas juridinis asmuo, teikiantis paslaugas Rokiškio rajono savivaldybės teritorijoje gyvenantiems neįgaliesiems ir atitinkantis šiuos reikalavimus:

1. Pagal teisinę formą ir veiklos pobūdį:
   1. neįgaliųjų socialinės integracijos srityje veikianti nevyriausybinė organizacija, kaip apibrėžta Lietuvos Respublikos nevyriausybinių organizacijų plėtros įstatyme;

1.1.2. paraiškos pateikimo dieną veikia neįgaliųjų socialinės integracijos srityje ne trumpiau nei vienerius metus nuo pareiškėjo įregistravimo juridinių asmenų registre dienos ir teikia nuolatinio, periodinio pobūdžio socialinės reabilitacijos paslaugas neįgaliesiems (socialinių ir savarankiško gyvenimo įgūdžių atkūrimo ar palaikymo, neįgaliųjų savarankiškumo ir užimtumo bei galimybių savarankiškai dalyvauti bendruomenės gyvenime didinimo).

1.2. į projekto veiklas planuoja įtraukti ne mažiau kaip 10 neįgaliųjų per mėnesį;

1.3. turi projekto buhalterį arba už buhalterinę apskaitą atsakingą asmenį (jei buhalterinės apskaitos paslaugas pareiškėjui teikia buhalterinės apskaitos paslaugas teikianti įmonė (įstaiga) arba buhalterinės apskaitos paslaugas savarankiškai teikiantis asmuo);

1.4. projekto veikloms vykdyti turi patalpas, pritaikytas specialiesiems neįgaliųjų poreikiams.

2019 m. Rokiškio rajono savivaldybės administracijos projektams įgyvendinti skirta 49737 Eur suma, tame tarpe 20 proc. iš Rokiškio rajono savivaldybės biudžeto (9947 Eur).

Paraiškas prašome teikti, iki **2018 m. lapkričio 5 d.** - darbo dienomis nuo 8 val. iki 17 val. (penktadieniais – iki 15 val. 45 min.) adresu Respublikos g. 94, Rokiškis, LT-42136, Rokiškio rajono savivaldybės administracijos Socialinės paramos ir sveikatos skyriui. Paraiška pateikiama tiesiogiai pristatant į Rokiškio rajono savivaldybės administracijos Socialinės paramos ir sveikatos skyrių (511 arba 512 kabinetus). Visos vėliau gautos paraiškos yra atmetamos.

Dėl smulkesnės informacijos galite kreiptis į Rokiškio rajono savivaldybės administracijos Socialinės paramos ir sveikatos skyriaus vedėjo pavaduotoją Zita Čaplikienę, tel: (8 458) 71252, mob. tel. 8 612 20145, el. p. [z.caplikiene@post.rokiskis.lt](mailto:z.caplikiene@post.rokiskis.lt) arba nesant pavaduotojos į Rokiškio rajono savivaldybės administracijos Socialinės paramos ir sveikatos skyriaus vyr. specialistę Rasą Baranovskienę, tel: (8 458) 71405, el. p. [r.baranovskiene@post.rokiskis.lt](mailto:r.baranovskiene@post.rokiskis.lt)

# Socialinės reabilitacijos paslaugų neįgaliesiems bendruomenėje projekto paraiškos formą, projekto paraiškos teikimo tvarkos aprašą bei kitą informaciją rasite Lietuvos Respublikos teisės aktų registro tinklapyje: https://www.teisesakturegistras.lt/portal/lt/legalAct/e36a83e0c7a511e8bf37fd1541d65f38